cyanic-selkie/wikianc huggingface dataset:
Ayn al-Arab
Ayn al-Arab (arabisk عين العرب, ‘Ayn al-‘Arab, òg kalla Kobane på kurdisk) er ein by nord i Syria i Aleppo guvernement. I følgje Syrisk statistisk sentralbyrå (CBS), hadde Ayn al-Arab eit folketal på 44 821 i 2004.
Folkevernseiningane (YPG) erobra Ayn al-Arab den 19. juli 2012. Sidan juli 2012 har Ayn al-Arab vore under kurdisk kontroll, medan YPG og kurdisk politikarar ventar på sjølvstende for området, rekna dei det som ein del av Syrisk Kurdistan.
Juhani Lehtiranta
Juhani Lehtiranta er ein finsk språkforskar frå Nurmijärvi. Han skreiv doktoravhandlinga si om pitesamisk språk. Arjeploginsaamen ääne- ja taivutusopin pääpirteet. I tillegg har han skrive to sentrale verk. Det eine er Yhteissamelainen sanasto, eit oversyn over rekonstruerte ord i ursamisk og dei tilsvarande orda i moderne samiske språk. Det andre er ei utgåve av Erkki Itkonens kildinsamiske tekstsamlingar.
Juhani Lehtiranta har òg vore oppteken av typesnitt. I samband med arbeidet sitt med samisk språkforsking frå 1980-talet og framover trengte han å representere det finskugriske lydalfabetet digitalt. Dermed laga han ulike serier av typesnitt, både for samiske språk, for det finskugriske lydalfabetet og for mange språk i Europa og asiatisk Russland som på det tidspunktet ikkje var representert i kommersielle løysingar i det heile. I samband med dette arbeidet grunnla Lehtiranta i 1985 firmaet JL-Types.
The **** of the Mothers
The **** of the Mothers er eit samlealbum av tidlege songar av The Mothers of Invention som i dag er gått ut av opplag og finst ikkje på CD.
Anita Simoncini
Anita Simoncini er ein sanmarinsk songar og medlem i jentegruppa The Peppermints.
Junior Eurovision Song Contest 2014
Simoncini vart vald ut av Radiotelevisione della Repubblica di San Marino til å representere San Marino i Junior Eurovision Song Contest 2014 i Marsa på Malta med Rafaella Perniola, Greta Doveri, Arianna Ulivi og Sara Dall'Olio som jentegruppa The Peppermints. Gruppa framførte songen «Breaking My Heart» på engelsk og italiensk, og enda på 15. plass med 21 poeng; åtte frå Italia og eitt frå Malta. I tillegg fekk alle landa tolv poeng for at ingen land skulle stå att utan poeng. Songen er skriven av Luca Medri, Chris Lapolla, Antonello Carozza og The Peppermints. Simoncini vart den fyrste personen frå San Marino som representerte landet i Junior Eurovision Song Contest.
Eurovision Song Contest 2015
27. november 2014 annonserte Radiotelevisione della Repubblica di San Marino at dei hadde vald Simoncini og Michele Perniola til å representere San Marino i Eurovision Song Contest 2015 i Wien i Austerrike. Simoncini vart også den fyrste artisten til å representere ei nasjon fortlaupande i både Junior Eurovision Song Contest og Eurovision Song Contest.
Haldor Bjerkeseth
Haldor Bjerkeseth var ein norsk gardbrukar frå Øre på Nordmøre. Han representerte Kristeleg Folkeparti på Stortinget 1950-53.
Bjerkeseth var son til ein gardbukar som òg var smed. Frå 1900 til 1903 gjekk han sjølv i smedlære. Han tok over farsgarden 1911 og dreiv han i lang tid. Samstundes var han emissær for Det norske misjonsselskap til 1949.
Bjerkeseth var medlem i Øre kommunestyre 1913-22, 1931-34 og 1937-40. Hausten 1949 vart han vald til stortingsrepresentant frå Møre og Romsdal og for Kristeleg Folkeparti. Fireårsbolken 1950-53 var han då medlem i Administrasjonskomiteen. Han stilte ikkje til attval for ein ny tingperiode.
Okulovka
Okulovka (russisk Оку́ловка) er ein by i Novgorod oblast i Russland med om lag 13 000 innbyggjarar. Han ligg i Valdajhøgdene, ved elva Peretna, ei sideelv til Msta, rundt 140 km aust for Novgorod.
Busetnaden vart først nemnd i 1495. Etter at jernbanen Moskva–St. Petersburg vart lagt gjennom byen på midten av 1800-talet, har utviklinga til byen vore knytt til jernbanen. Bystatus fekk han i 1965.
Kiar fylke
Kiar fylke (persisk شهرستان کیار) er eit fylke i Chahar Mahaal og Bakhtiari i Iran. Det administrative senteret i fylket er Shalamzar. I folketeljinga i 2006 var innbyggjartalet i fylket 51 322. Fylket er delt inn i to distrikt: Sentral-distriktet og Naghan-distriktet. Fylket har tre byar: Shalamzar, Gahru og Naghan.
Whitley Bay
Whitley Bay  er ein by i grevskapet Tyne and Wear i England. Han har kring 36 500 innbyggjarar og ligg ved kysten av Nordsjøen med fine sandstrender som dannar bukta som strekkjer seg frå St. Mary's Island i nord til Cullercoats i sør. Byen vart ein feristad for innbyggjarar i Nordaust-England og Skottland, og vart verande ein populær destinasjon fram til 1980-åra. I dag vert byen stort sett rekna som ein pendlarby for Newcastle upon Tyne.
Tony Hicks
Karriere
Tidleg i 1960-åra var Hicks blitt kjend i Manchester-området som sologitarist i Ricky Shaw and the Dolphins. Då dei lokale rivalane The Hollies trengde ein erstattar for Vic Steele i februar 1963 fekk Hicks jobben. The Hollies vart kort ti etter eit av dei mest suksessrike banda i Storbritannia med ein trestemt vokal som var byygd opp kring Hicks (nedre stemme) og bandmedlemmane Allan Clarke (solovokal) og Graham Nash (høg stemme). Hicks skreiv den første songen sin for gruppa («When I'm Not There») for ein EP i 1964. Hicks skreiv så mange songar i lag med Clark og Nash, som «Stop! Stop! Stop!», «On a Carousel», «Carrie Anne» og «King Midas in Reverse». Hicks song sjeldan solovokal på Hollies-songane, men gjorde det på «Look Through Any Window» (1965), og enkelte andre.
I 1966 spelte han og andre medlemmar frå The Hollies på The Everly Brothers-albumet Two Yanks in England, som stort sett bestod av The Hollies-songar Hicks hadde vore med å skrive.
Etter Graham Nash slutta i bandet i desember 1968, byrja Hicks å skrive fleire songar aleine, og han skreiv det meste av Hollies-albumet Confessions of the Mind i 1970. The Hollies fortsette å få hittar utover i 1970-åra og inn i 1980-åra. Gruppa er framleis aktiv i dag og berre Hicks og Bobby Elliot har vore med heile vegen sidan 1960-åra.
Verdscupen i skiskyting 2009
Verdscupen i skiskyting 2009 tok til 3. desember 2008 og vart avslutta 29. mars 2009. Turneringa omfatta 26 individuelle tevlingar for begge kjønn. Renna fann stad i Östersund i Sverige, Hochfilzen i Austerrike, Oberhof og Ruhpolding i Tyskland, Antholz i Italia, Pyeongchang i Sør-Korea, Whistler i Canada, Trondheim i Noreg og Khanty-Mansijsk i Russland.
Dei mannlege utøvarane tevla i fire 20 km normalprogram, ti stk 10-kilometer sprint, sju jaktstartar à 12,5 km og fem 15 km-lange fellesstartar. I tillegg vart det arrangert seks stafettar over 4 x 7,5 km. Fjorårsvinnar Ole Einar Bjørndalen vann verdscupen for sjette og siste gong. Tomasz Sikora frå Polen vart nummer 2 og Emil Hegle Svendsen nummer 3.
Dei kvinnelege utøvarane tevla i fire 15 km normalprogram, ti stk 7,5 km sprint-tevlingar, sju jaktstartar à 10 km og fem fellesstartar à 12,5 kilometer. I tillegg vart det arrangert seks stafettar over 4 x 6 km. Sveriges Helena Jonsson og Tysklands Kati Wilhelm enda opp med like mange poeng, men ettersom Jonsson vann fire tevlingar mot Wilhelms tre enkelt-sigrar, vart det den svenske utøvaren som vart kåra til vinnar av verdscupen. Norske Tora Berger kneip tredeplassen i samandraget.
Arbel
Arbel (hebraisk אַרְבֵּל) er ein moshav nord i Israel. Han ligg på Har Arbel ved Genesaretsjøen nær Tiberias og høyrer til Nedre Galilea regionale kommune. I 2011 hadde han eit folketal på 571.
Arbel vart grunnlagd i 1949 av demobiliserte soldatar på landområdet til den avfolka arabiske landsbyen Hittin. Innbyggjarane der flykta eller vart drivne bort under den arabisk-israelske krigen i 1948. Staden var opphavleg ein moshav shitufi (som nytta den økonomiske strukturen til ein kibbutz, men den sosiale strukturen til ein moshav), men vart ein moshav ovdim (ei fellesbusetjing) i 1959.
Historie
Staden var busett alt under tida til Det første tempelet som Beit Arbel (Hosea 10:14), truleg på ein tell nord for dagens moshav. Ein har funne keramikk frå sein romersk og bysantinsk tid.
På tida til Det andre tempelet var landsbyen Arbel heimstaden til vismannen Nittai av Arbela, som i følgje Mishnah sa: «Hald deg borte frå dårlege grannar, ikkje ver med dei vonde, og ikkje sørg over gjengjelding» (Avot 1:7). I følgje Josefus var Arbel òg åstad for eit slag med styrkane til Herodes den store und erobringa av landområdet frå Antigonus II Mattathias.
I 1047 evt. var Nasir Khusraw på pilegrimsreise gjennom Palestina, og skreiv at han kom til landsbyen Irbil, etter Hittin, på veg til Tabariyyah. Han skreiv vidare at «på sørsida av [Irbil] stig eit fjell, og på fjellet er det ei inngjerding, med fire graver - gravene til sønene til Jakob - som var brør av Josef. Og vidare kom eg til ein ås, og under åsen låg ei grotte, som var grava til mor til Moses.»
I 1517 vart landsbyen ein del av Det osmanske riket i lag med resten av Palestina, og i 1596 stod Irbid oppført i osmanske skattelister som ein del av Tabariyya nahiya under Safad liwa' (distrikt). Han hadde to hushaldningar, begge muslimar. Dei betalte skatt for kveite, bygg, sommaravlingar, bomull, geiter og/eller bikubar, olivenoljepresse og/eller ei presse for druesirup.
I 1875 vitja den franske oppdagaren Victor Guérin ruinane, og i 1881 omtalte Palestine Exploration Fund i Survey of Western Palestine «Kh. Irbid som «viktige ruinar» med «spor av ein arabisk landsby».
I 1948 høyrte landområdet til den palestinske landsbyen Hittin, som vart avfolka i den arabisk-israelske krigen i 1948.
Gammal synagoge
Arbel er kjend for ruinane av ei gammal synagoge som ligg her. Det er ein av dei eldste synagogene i verda og står midt i ruinane av den antikke jødiske landsbyen, på vestsida av moshaven. Døra til synagogen står framleis, og vart skoren ut i ein massiv kalkstein.
Mundraga Bay
Mundraga Bay (bulgarsk залив Мундрага, ‘Zaliv Mundraga’) er ei 28,6 km brei bukt som trengjer 23 km inn på Nordenskjöld Coast i Graham Land i Antarktis. H ligg aust for Fothergill Point og vest for Cape Sobral.
Together Through Life
Together Through Life er det 33. studioalbumet til Bob Dylan, utgjeve 28. april 2009 på Columbia Records. Albumet gjekk rett inn på førsteplassen i fleire land, mellom anna i USA og Storbritannia. Det var det første albumet til Dylan på toppen av den britiske albumlista sidan New Morning i 1970. Albumet er òg det einaste til Dylan som har lege på toppen av både den amerikanske og den britiske albumlista samstundes.
Dylan skreiv alle songane på albumet bortsett frå ein i lag med tekstforfattaren til Grateful Dead, Robert Hunter, som han hadde skrive to songar med før i 1988 på albumet Down in the Groove. I eit intervju med magasinet Rolling Stone snakka Dylan om samarbeidet: «Hunter er ein gammal kamerat, og me kunne truleg skrive hundre songar i lag om me meinte det var viktig eller dei rette årsakene var der... Han har ein måte å skrive tekst på, og det har eg òg. Me skriv begge forskjellige typar songar enn det som i dag vert rekna som låtskriving.» Den einaste andre låtskrivaren Dylan hadde samarbeidd med i same grad før var Jacques Levy, som han skreiv det meste av Desire med i 1976.
Komposisjon og innspeling
Med seg på albumet har Dylan det vanlege turnebandet sitt på denne tida, i tillegg til David Hidalgo frå Los Lobos og Mike Campbell frå Tom Petty and the Heartbreakers. Dylan sa om gitarspelinga til Campbell i eit intervju med Flanagan: «Han er bra med meg. Han har spelt så lenge med Tom at han høyrer alt frå synspunktet til ein låtskrivar og han kan spele nesten kva som helst.»
Utgjeving
Rykte om albumet vart rapportert i Rolling Stone og kom overraskande på, utan offisielle pressemeldingar før 16. mars 2009, mindre enn to månader før albumet kom ut. Dylan produserte plata under pseudonymet Jack Frost, som han hadde brukt på dei førre to studioalbuma sine, Love and Theft og Modern Times. Albumet fekk rykte om å bestå av «kjempande kjærleikssongar» og ha få likskapar med Modern Times.
Plateomslag
Biletet på framsida av plateomslaget er det same som framsida på novellesamlinga til den amerikanske forfattaren Larry Brown, Big Bad Love. Biletet er teken av Bruce Davidson.
Opphav og sitat
Som med somme av dei førre albuma til Dylan, har Dylan tilpassa tekstar frå andre songar og blanda dei inn i sin eigen tekst - om enn kanskje noko mindre opplagt enn på dei førre albuma. Linja «If you ever go to Houston, you better walk right» er teken frå folkesongen «Midnight Special»: Dylan spelte munnspel på Harry Belafonte si innspeling av songen i 1962.
I ein samtale med journalisten Bill Flanagan, publisert på den offisielle nettsida til Bob Dylan, spurte Flanagan om ein likskap mellom den nye plata og lyden av Chess Records og Sun Records, som Dylan meinte kom som ei følgje av «måten instrumenta vart spelte på». Han sa at opphavet til plata kom då den franske filmskaparen Olivier Dahan spurte han om ein song til den nye vegfilmen My Own Love Song, som vart «Life is Hard». I følgje Dylan ønskte Dahan eit heilt album med songar - og «så tok plata på eit vis si eiga retning.»
Mottaking
Mottakinga av albumet har stort sett vore positiv. Albumet har ein poengsum på 76 av 100 på MetaCritic. Under intervjuet sitt med Flanagan sa Dylan: «Eg veit fansen min vil like det. Utover det anar eg ikkje».
Versjonar
Albumet finst som ein enkel CD med berre dei originale songane til Dylan, og i ei tredobbel luksusutgåve med sjølve albumet, «Friends & Neighbors»-episoden av Theme Time Radio Hour, som er radioprogrammet til Dylan, og ein DVD med eit intervju med den første manageren til Dylan, Roy Silver (spelt inn for Martin Scorsese-dokumentaren No Direction Home, men ikkje nytta der).
Det finst òg ein dobbel LP-utgåve med dei same songane som på CD-utgåva. I USA vart CD-plata inkludert med vinylutgåva.
Innhald
Då ein førehandstinga albumet frå iTunes, fekk ein i tillegg eit bonusspor, ein versjon av «Lay Lady Lay» som var frå ei øving i 1969.
Mundraga Bay
Bukta er kalla opp etter mellomalderfestninga Mundraga nordaust i Bulgaria.
Mount Windle
Mount Windle er eit isdekt fjell med ei høgd opp mot 1970 m på sørsida av Ferrarbreen. Det ligg oppom det vestlege massivet til Cathedral Rocks nord i Royal Society Range i Victoria Land. Det vart namngjeve i 1992 av Advisory Committee on Antarctic Names (US-ACAN) i samband med Chaplains Tableland etter løytnant D.L. Windle i U.S. Navy som var feltprest vinteren 1963 ved McMurdo-basen.
Al Madan-distriktet
Al Madan-distriktet  er eit distrikt i 'Amran guvernement i Jemen. I 2003 hadde distriktet eit folketal på 26 955 innbyggjarar.
Together Through Life
Salslister
Albumet debuterte på toppen av Billboard 200 og selde 125 000 eksemplar den første veka. Han gjekk til topps på Top Internet Album, Top Digital Album, Tastemaker, Top Rock Album og Most Comprehensive Album.
Salstrofé
!scope="row"|Verda over(IFPI)
Slaget ved Torino
Omleiringa av Torino vart utført av hertugen av Orléans og marskalk de la Feuillade mellom mai og september 1706 mot Torino, ein by i hertugdømet Savoie under den spanske arvefølgjekrigen. Den franske armeen klarte ikkje å bryte ned forsvarsverka kring Torino eller få byen til å overgje seg. Den 7. september vart franskmennene angripne av ein austerriksk arme under prins Eugene av Savoie og hertugen av Savoie og slakta ned i slaget ved Stura. Kringsettinga av Torino vart avbroten og tilbaketrekkinga av dei franske styrkane frå Nord-Italia starta. I lag med nederlaget i Flandern, der ein fransk arme vart utsletta i slaget ved Ramillies, var Torino med på å gjere 1706 for eit annus horribilis for Ludvig XIV av Frankrike.
Bakgrunn
Då konflikten braut ut hadde Victor Amadeus, med støtte frå syskenbornet Eugene, generalissimo for keisartroppane, teke riskoen med ås tøtte Habsburgarane i Austerrike, sidan dei var den einaste makta i Europa som ville garantere staten hans totalt sjølvstende etter ein endeleg siger. Ved eit nederlag ville derimot Piemonte og Savoie verte fjerna frå det europeiske kartet.
Kong Ludvig XIV av Frankrike, alliert med Spania, svarte med å først invadere Savoie og sidan Piemonte. Då spanjolane okkuperte Lombardia, var Piemonte omringa på kvar side. Savoie vart angripen av tre armear og mista Susa, Vercelli, Chivasso, Ivrea og Nice (1704). Den siste skansen var citadellen i Torino, ei festning bygd på midten av 1500-talet.
I august 1705 var den fransk-spanske armeen klare for åtak, men De la Feuillade meinte at han ikkje hadde nok soldatar og venta på forsterkingar. Dette valet viste seg å bli gale, fordi det tillet Piemonte å forsterke byen opp til naboåsane og førebu seg på ei lang omleiring.
Omleiringa
I mai nådde den fransk-spanske armeen Torino med meir enn 40 000 mann. Sébastien de Vauban, marskalk av Frankrike og ein ekspert innan kringsettingsteknikkar, melde seg frivillig for felttoget, men vart avvist på grunn av alderen. Vauban heldt fram med å gje råd til den franske kommandoen, og foreslo å angripe byen frå sida og påpeikte at dei mange korridorane ville vere eit vanskeleg hindre om ein skulle gå mot andre sider. Men La Feuillade hadde ein annan ide, og avslo rådet til Vauban. Han gav ordre til dei 48 ingeniørane sine om å grave ei lang rekkje grøfter. Gamle Vauban fordømde metodane til La Feuillade frå Paris, og tilbaud offentleg og la seg sjølv halshogge om franskmennene klarte å ta Torino med metoden til La Feuillade.
Shuyukh Tahtani
Shayukh Tahtani (arabisk شيوخ تحتاني, òg skrive Shuyukh Tahtani) er ein by nord i Syria i Ayn al-Arab-distriktet i Aleppo guvernement. Han ligg nordaust for Aleppo ved austbreidda av Eufrat. Av stader i nærleiken finn ein Shayukh al-Fawqani i nord og Ayn al-Arab i nordaust. I følgje Syrisk statistisk sentralbyrå (CBS), hadde Shayukh Tahtani eit folketal på 4 338 i 2004.
Michael Atiyah
Michael Atiyah er ein britisk matematikar.
Han er professor ved University of Edinburgh og vart i 1966 tildelt Fieldsmedaljen for arbeida sine med topologi og matematisk analyse. I 2004 vart han, saman med Isadore Singer, tildelt Abelprisen for å ha oppdaga og bevist indeksteoremet, som knyter topologi, geometri og analyse til kvarandre, og for den viktige rolla dei har hatt når det gjeld å byggje bruer mellom matematikk og teoretisk fysikk.
Slaget ved Torino
Omleiringa
Gravinga byrja 14. mai, sjølv om linjene til La Feuillade aldri heilt omkrinsa Torino. Omleiringa starta i juni og pågjekk i tre månader mot sta motstand. Dei kringsette var støtta av folkesetnaden som deltok aktivt i slaget, og som påførte angriprane store tap. Kampane varte gjennom heile sommaren 1706.
Støtte
Den 17. juni forlet Victor Amadeus Torino for å måte Eugene, som marsjerte frå Trentino med dei austerrikske styrkane under hans kommando. Byen vart gjeven over til den austerrikske generalen Virico Daun. Dei heroiske gjerningane til forsvararane, mellom anna den kjende ofringa til Pietro Micca som sprengde seg sjølv i ein korridor med franskmenn for å redde citadellen, såg ut til å vere forgjeves på dette tidspunktet då heile by en var omringa og kraftig bombardert, og dei franske linjene nærma seg den første bastionen i citadellen.
Etterspel
Den siste samanstøyten byrja kl. 10 den 7. september med eit åtak mot heile fronten til franskmennene. Det prøyssiske infanteriet leia av prins Leopold von Anhalt-Dessau, klarte etter tre mislukka åtak å bryte gjennom den franske høgreflanken. Regimentet La Marine gjekk tom for ammunisjon og klarte ikkje å stoppe det prøyssiske infanteriet. To forsøk på å støtte lomma som hadde oppstått på denne måten vart driven attende, og den allierte armeen starta nedslaktinga. Då Daun gav garnisonen i byen ordre om å bryte ut mot venstreflanken til den fransk-spanske armeen, byrja det å løyse seg opp og hundrevis av soldatar drukna i Dora Riparia i eit ekstremt forsøk på å redde livet sitt. Den allierte armeen trekte seg attende mot Pinerolo same ettermiddag. Hertugen av Marlborough skreiv om slaget ved Torino: «Det er umogeleg å uttrykke gleda dette har gjeve meg, for eg set ikkje berre pris på dette, men eg verkeleg elskar den prinsen [Eugene]. Denne ærerike handlinga må audmjuke Frankrike så mykje, at om venen våre ikkje kan overtalast til å halde fram krigen med stor kraft eit år til, så kan me ikkje mislukkast, med Guds velsigning, å få ein slik fred at me kan leve roleg resten av livet.»
Victor Amadeus og Eugene gjekk inn i den frigjorte byen og vart til stades på ein Te Deum for å feire sigeren. På åsen Superga bygde Savoie-dynastiet ein basilika der ein Te Deum framleis vert halden kvar 7. september.
Freiberg am Neckar
Freiberg am Neckar er ein by og ein kommune i forbundslandet Baden-Württemberg i Tyskland. Kommunen omfattar 13,1 km² og hyser 16 000 ibuarar. Byen ligg få kilometer nord om Ludwigsburg.
Jon Andrå
Jon Andrå var ein norsk skulemann og politikar for Arbeidarpartiet.
Andrå var frå Drøbak, der far hans var skulestyrar. I unge år arbeidde Andrå ei tid som agent i livsforsikring. Han utdanna seg til lærar i Holmestrand, tok eksamen i 1914. Etter eit år som lærar på Tolga i Hedmark, var han lærar ved folkeskulen i Vardø frå 1916 til -33. I denne perioden var han eit års tid, 1919-20, i tillegg redaktør av avisa Finnmarken. Frå 1933 til 1948 var han styrar av Vardø folkeskule.
Andrå var ordførar i Vardø frå 1925 til 1930. Ved stortingsvalet hausten 1930 vart han vald inn på Stortinget for kjøpstadene i Nordland, Troms og Finnmark (Bodø, Hammerfest, Narvik, Tromsø, Vadsø, Vardø). Han vart attvald ved dei tre neste stortingvala og representerte altså Arbeidarpartiet på Stortinget frå 1931 til 1949. Bolken 1946-50 var han ein av riksrevisorane.
Andrå var skuledirektør i Nordland frå 1948 til -58. Han vart tildelt Kongens fortenstmedalje i gull då han forlet direktørstillinga.
Pestovo
Pestovo (russisk Пестово) er ein by i Novgorod oblast i Russland med om lag 000 innbyggjarar. Han ligg ved elva Mologa, rundt 270 km nordaust for Novgorod.
Landsbyen Pestovo vart første gong nemnt i 1495. Ein jernbane vart lagt gjennom byen i 1918, noko som gav grunnlag for at byen voks. I 1965 fekk staden bystatus.
Mount Wise
Mount Wise er eit nakent fjell og det høgaste punktet (815 moh) på Brown Peninsula. Det vart namngjeve av A.J. Heine frå McMurdo Ice Shelf Project, 1962-63, etter K.C. Wise frå New Zealand, som utforska halvøya og som var medlem av geolog-gruppa frå New Zealand Geological Survey Antarctic Expedition (NZGSAE), 1958-59.
Whitnash
Whitnash  er ein by i grevskapet Warwickshire i England. Han har kring 8000 innbyggjarar. Byen har vokse saman med både Warwick og Royal Leamington Spa.
Pesta
Pesta er personifiseringa av svartedauden i norsk folketru. Ho har ofte form som ei gammal kvinne, men kan også vera ein mann, eit barn eller ulike dyr. Pesta er særleg kjend frå illustrasjonar av Theodor Kittelsen. I andre europeisk land finst det liknande tradisjonar.
Alex Schwazer
Alex Schwazer er ein italiensk friidrettsutøvar frå Sterzing i Bolazano-provinsen som i 2008 vart olympisk meister og i 2010 europameister i 50 km kappgang. Han er i perioden 2016-24 utestengd frå å delta i idrett, grunna i bruk av dopingmidlar.
Kuhrang fylke
Kuhrang fylke (persisk شهرستان کوهرنگ) er eit fylke i Chahar Mahaal og Bakhtiari sentralt i Iran. Det ligg i vest for hovudstaden i landet, Teheran, i nordvest i provinsen. Det administrative senteret i fylket er Chelgard. I folketeljinga i 2006 var innbyggjartalet i fylket 33 468.
Alex Schwazer
Aktiv
Schwazer tok bronsemedaljen i 50 km kappgang under verdsmeisterskapen 2005 med tida 3.41.54. To år etter kopierte han prestasjonenn då han vart tredjemann på same distansen ved VM i Osaka på sluttida 3.44.38, tidlegare i same meisterskapen enda han på niandeplassen på 20-kilometeren.
Pesta
Norsk tradisjon
Svartedauden var det første utbrotet av ein pest-pandemi som ramma Noreg mellom 1349 og 1654. I gamle segner blir namnet særleg brukt om ein sjukdomsdemon i kvinneskikkelse. Ho er gjerne liten, gammal og gråbleik, har svart hengande hår og svarte auge, og er kledd i raud eller blå stakk. Kjerringa gjekk frå gard til gard og førte sjukdommen med seg. I hendene bar ho på ein sopelime og ei rive: der Pesta feia med limen, kom alle til å døy, der ho brukte riva, ville nokon overleva. Skikkelsen kunne òg ha med seg ei stor bok med namna på dei som skulle døy i. Det er fleire førestillingar om skikkelsen. I Setesdal var storedauden eit jentebarn, hos samane var rotto eit barn, ein svart hund eller ein katt. I Tuddal viste sotten seg som ein mann med stav og bok under armen eller ei kone med sopelime. I Vefsn kom sotten til bygda som ein mann og ei kone.
Frank-Walter Steinmeier
Frank-Walter Steinmeier er ein tysk politikar frå Detmold. Han har sidan 19. mars 2017 vore president i Tyskland, attvald 13. februar 2022. Han er medlem i SPD.
Pesta
Pesta av Kittelsen
Teiknaren Theodor Kittelsen gjorde figuren kjend som hovudperson i Svartedauen, ei samling teikningar, dikt og segner om pesten i Noreg. Boka fanst som manuskript i 1896 og kom ut i 1900. Kittelsen si «Pesta» var inspirert av ei gammal, bitter kjerring som teiknaren blei kjend med då han budde på Skåtøy utanfor Kragerø og som han omtaler i den anekdotiske Glemmebogen frå 1892. I sjølvbiografien Folk og trold frå 1911 gjentek Kittelsen mellom anna at ho var «værre end selve pesta [...] og saa fik hun navnet».
Frank-Walter Steinmeier
Steinmeier var frå 1999 til 2005 sjef for forbundskansleriet under Gerhard Schröder. Periodane 2005-09 og 2013-17 var han Tysklands utanriksminister i regjeringar leia av Angela Merkel. Dessutan var han i knappe to år også visekanslar i Forbundsrepublikken. Ved forbundsvalet 2009 var han SPD sin kanslarkandidat. Etter partiet ikkje lukkast vinne valet, var han perioden 2009-13 parlamentarisk leiar for SPD. I januar 2017 gjekk han av utanriksminister. Eit par veker seinare vart valde den tyske forbundsforsmalinga han til tysk president med 931 av 1260 røyster.
Pesta
Pesta av Kittelsen
Pesta er òg tittelen på det første albumet i teikneserien Solrunns saga skrive av Eirik Ildahl, illustrert av Bjørn Ousland og gjeve ut av Bladkompaniet i 1988.
Andre europeiske tradisjonar
I gresk og kypriotisk tradisjon kan pesten vera personleggjort som ei gammal eller blind kvinne som gjerne er svartkledd. Ho kan ofte opptre saman med ei anna kvinne, som pest og kolera eller som pest og Faousa (byllar/byllepest, hudsår), eller med to andre kvinner som pest, kolera og koppar. I andre kypriotiske tradisjonar opptrer pesten vill og brølande kvinne med laust hår, skite ansikt og ville auge eller som ein dverg. Lekamleggjeringa kan bli nedkjempa av helgenar. Ofte blir den som har vore gjestfri mot kvinnene spart.
Kuhrang fylke
Fylket er delt inn i to distrikt: Sentral-distriktet og Bazoft-distriktet. Fylket har éin by: Chelgard.
Pesta
Andre europeiske tradisjonar
I slavisk tradisjon kan «Pesta» vera ei ung kvinne som dreg rundt i ei vogn. I svensk tradisjonar sjukdommen dukka opp i skikkelsen til eit lite barn saman med ei pestjomfru, eller ein vakker ung mann.
Alex Schwazer
Aktiv
Under dei olympiske sommarleikane 2008 i Beijing tok Schwazer gullmedaljen på 50 km, over to minuttar framom Jared Tallent frå Australia. To år etter tok Schwazer ein ny gullmedalje, då på 20 km ved europameisterskapen i Barcelona. Denne medaljen fekk han etter at vinnaren i tevlinga, Stanislav Jemeljanov frå Russland, i 2014 fekk annullert sin prestasjon i Barcelona.
Glaucidium
Glaucidium er ei biologisk slekt i uglefamilien, Strigidae, eller typiske ugler. Slekta består av ca. 30 artar fordelt over heile verda. Den nøyaktige mengda artar er noko omstridt.
Dette er for det meste små ugler, og inkluderer dvergugle og pygméugle. Dei fleste Glaucidium-artane er nattaktive og jaktar hovudsakleg store insekt og andre små byttedyr.
Artslista
Glaucidium-ugler i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler. Slekt Glaucidium
Olaf Scholz
Bakgrunn
Olaf Scholz vart fødd i Osnabrück, og hadde sin barndom i Hamburg. Faren hans arbeidde seg opp frå seljar til dagleg leiar i tekstilbransjen. Foreldra og besteforeldra som var jarnbanetilsette, kom frå Hamburg. Scholz er utdanna jurist, og fekk advokatløyvet i 1985. Hans spesialfelt er arbeidsrett.
Scholz er gift med Britta Ernst, utdanningsminister i Brandenburg.
Karriere
Scholz vart medlem av SPD i 1975, og var aktiv i ungdomsorganisasjonen Jusos, blant anna som føderal nestleiar (1982–1988). Han var leiar for SPD i Hamburg frå 2000 til 2004, og vart valt inn i det føderale styre til SPD i 2001. Frå 2005 til 2007 var Scholz parlamentarisk forretningsførar for SPDs Forbundsdagsfraksjon. Frå mai til oktober 2001 var han senator for innanrikssaker i bystaten Hamburg.
Scholz var medlem av den tyske forbundsdagen frå 1998 til 2001, og på ny frå 2002. Han var generalsekretær i SPD frå oktober 2002 til mars 2004, forbundsminister for arbeids- og sosialsaker frå november 2007 til oktober 2009 og ordførar i Hamburg frå mars 2011 til mars 2018. Perioden februar-april 2018 var han mellombels partileiar i SPD. Den 14. mars 2018 vart han utnemnd til finansminister i Forbundsrepublikken Tyskland, samstundes også visekanslar for Angela Merkel. Scholz hadde desse posisjonane han til i desember 2021 aksla rolla som tysk forbundskanslar.
Walter Scheel
Walter Scheel var ein tysk politikar frå Solingen. Han var Tysklands utanriksminister 1969-74 og president 1974-79, medlem i FDP.
Scheel var frå 1961 til 1966 i tysk forbundsminister for økonomisk samarbeid i regjeringar leia av CDU-medlemene Konrad Adenauer og Ludwig Erhard. Scheel var formann i FDP frå 1968 til 1974. Etter forbundsvalet i 1969 danna FDP regjering i lag med SPD, med Willy Brandt som forbundskanslar og Scheel som utanriksminister og visekanslar. Scheel gjekk ut av regjeringa då Helmut Schmidt 16. mai 1974 tok over som tysk forbundskanslar. Dagen før hadde Scheel vorte vald til president med 530 røyster, motkandidaten fekk 498 røyster. Schell var Tysklands president frå 1. juli 1974 og i fem år framover.
Gunnar Gjengset
Gunnar Hauk Gjengset er ein norsk filolog og forfattar.
Gjengset vart i januar 1970 arrestert i Sovjetunionen for å demonstrera mot Bresjnev-regimet. Gjengset hadde reist til Leningrad for å dela ut løpesetlar for å frigi forfattaren Yoli Galanskov og krigshelten Pjotr Grigorenko, begge kjende dissidentar. I rettssaka som følgde vart Gjengset dømd til eitt år i straffeleir, men vart lauslaten etter internasjonalt press etter vel ein månads internering i kriminalasyl. Han skreiv seinare boka Under jernteppet om dette.
Gjengset har doktorgrad i litteraturvitskap frå Umeå universitet om den samiske forfattaren Matti Aikio (Matti Aikio - verk og virke, Umeå 2011). Gjengset har skrive fleire bøker, mellom anna ein biografi om Gustav Vigeland. Han er òg aforistikar, og har ei dagleg spalte Dagens sukk i Klassekampen, under pseudonymet Hauk. Spalta gjekk i Adresseavisen i meir enn 20 år.
I boka Avoid the Void (2013), utgitt på det New York-baserte vanityforlaget Morgan James Publishers, drøftar han alkoholisme.
Saman med Harald Gaski har han skrive Johan Turi, eit skodespel om forfattaren Johan Turi. Dette stykket hadde urpremiere på Det Norske Teatret i Oslo 6. september 2017, produsert og framført av Beaivvás samisk nasjonalteater. Stykket vart òg framført under bokmessa i Frankfurt i 2019. I 2020 gav Gjengset ut ei ny aforismesamling, Nye sukk med illustrasjonar av Håkon Bleken, på sitt eige Hauk Forlag.
Ptilopsis
Ptilopsis er ei biologisk slekt av to artar afrikanske ugler, begge har lyst ansikt.
Ptilopsis-ugler i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler:
Trinity College i Cambridge
Trinity College er eit av dei mange kollegia som går under University of Cambridge i England. Trinity blei grunnlagt i 1546, og er den største av alle skulane i Cambridge og Oxford, med omtrent 660 bachelorstudentar, 430 masterstudentar, og over 160 «fellowstudentar».
Ein rik lærestad
Kollegiet er òg den desidert rikaste Oxbridge-skulen, med ein berekna finansiell styrke på ca 700 millionar pund. I tillegg er landområda til Trinity forsikra for omtrent 266,5 millionar pund (dette inkluderer ikkje alle anleggsmidlane). Trinity reknar seg sjølv som «ein verdsleiande, akademisk institusjon med eit eineståande rulleblad på utdanning, læring og forsking». På studentbasis reknar det seg som ein av dei best utrusta utdanningsinstitusjonane i verda. Som med systerskulen sin, Christ Church College i Oxford, har han tradisjonelt vorte rekna som den mest aristokratiske av alle Cambridge-skulane. Kong Edvard VII, kong Georg VI og kong Charles III gjekk alle på Trinity College.
Historie
Lærestaden vart grunnlagt av kong Henrik VIII av England i 1546 ved å slå saman to eksisterande college: Michaelhouse (grunnlagt av Hervey de Stanton i 1324), og King’s Hall (grunnlagt av kong Edvard II i 1317 og grunnlagt på nytt av kong Edvard III i 1337).
Universiteta nytta dei politiske kontaktane sine til å bønnfalle den sjette kona til kongen, Katarina Parr. Dronninga overtalte kongen til ikkje å stenge universiteta, men i staden opprette eit nytt college. Kongen ønsket likevel ikkje å bruke eigne midlar til dette, og løyste oppgåva ved å slå saman to eksisterande college (King’s Hall og Michaelhouse) og sju studentheimar (Physwick (tidlegare del av Gonville and Caius College i Cambridge), Gregory’s, Ovyng’s, Catherine’s, Garratt, Margaret’s, og Tyler’s) for å opprette Trinity. Dette, kombinert med landområde konfiskerte frå kyrkja, gjorde at Trinity vart det største og rikaste colleget i England.
Dei fleste av dei viktigaste bygningane til colleget vart oppført på 1500- og 1600-talet. Thomas Nevile, som vart master (rektor) i 1593, ombygde og omforma mykje av lærestaden. Dette arbeidet omfatta ei utviding og fullføring av Great Court, og konstruksjonen av Nevile’s Court og elva Cam. Nevile’s Court vart fullført på slutten av 1600-talet då biblioteket Wren Library, formgjeve av den store arkitekten Christopher Wren, vart bygt.
På 1900-talet var Trinity College og King’s College i fleire tiår stader der ein elitistisk og hemmeleg samskipnad kalla Cambridge Apostles (Cambridge-apostlane) vart rekruttert.
Det fulle og offisielle namnet for lærestaden er «The Master, Fellows and Scholars of the College of the Holy and Undivided Trinity in the Town and University of Cambridge».
Slaget ved Crécy
Bakgrunnsstoff
Crécy-en-Ponthieu
Michael Freedman
Michael Freedman er ein amerikansk matematikar.
Han har doktorgrad frå Princeton University frå 1973 og underviste til 1975 ved University of California, Berkeley. Han vart sidan assisterande professor ved University of California, San Diego. Tidleg i 1980-åra var han ved Princeton, før han frå 1982 vart professor ved University of California. I 1986 fekk han Fieldsmedaljen for å ha bevist Poincarés formodning i fjerde dimensjon.
Rådmannsgarden
Rådmannsgarden òg kalla Garnisonssjukehuset ligg i Rådhusgata 19 i Oslo og er den eldste bevarte bygningen i det gamle Christiania - kvadraturen i Oslo. Huset ligg på ei hjørnetomt mot Rådhusgata, Nedre Slottsgate og Christiania torv. Dei eldste delane av huset er frå 1626. Til anlegget høyrer òg fløyen med Anatomigarden; det eldste bevarte bindingsverkhuset i Oslo.
Rådmannsgarden er freda av Riksantikvaren.
Bobby Elliott
Robert Hartley Elliott er ein engelsk trommeslagar, mest kjend som medlem av The Hollies.
Karriere
Elliott var opphavleg medlem i Johnny Theakston and The Tremeloes, som vart skipa i 1959. Det var fronta av vokalisten Johnny Theakstone. Elliott spelte òg i Ricky Shaw and the Dolphins, eit Manchester-band leia av gitaristen Tony Hicks som slutta for å bli med i The Hollies i april 1963. Kort tid etter slutta Hollies-trommisen Don og Elliot tok over etter han.
Trommeslagarar som har uttalt at dei var påverka av Elliot er mellom andre Gilson Lavis, Ric Lee, Cozy Powell og Ian Paice.
The Platinum Collection av David Bowie
The Platinum Collection er ein plateboks av den engelske musikaren David Bowie, gjeven ut i 2005 på EMI og Virgin Records. Perioden frå 1969 tl 1987 er oppsummert over tre plater. Den første plata er den same som samleplata The Best of David Bowie 1969/1974, som kom ut i 1997, og den andre plata er den same som The Best of David Bowie 1974/1979, som kom i 1998. Den tredje plata var original då ho kom ut i 2005, og vart sidan gjeven ut som den sjølvstendige samleplata The Best of David Bowie 1980/1987 av EMI den 19. mars 2007. 2007-utgåva var ein del av EMI sin Sight & Sound-serie og kom som ei dobbeltplate der den eine plata var ein DVD med musikkvideoar rå 1980-åra.
Innhald
Alle songar skrivne av David Bowie, utanom der andre er nemnde.
Tamm
Tamm er ein by og ein kommune i forbundslandet Baden-Württemberg i Tyskland. Kommunen omfattar 8,78 km² og hyser kringom 12 600 ibuarar. Byen ligg få kilometer nordvest om Ludwigsburg og færre enn 20 km nordvest om storbyen Stuttgart.
Sarrin
Sarrin (arabisk صرين, òg skrive Serrin eller Sareen) er ein by nord i Syria i Aleppo guvernement, nordaust for Aleppo. Han ligg like aust for Eufrat, srø for Ayn al-Arab og aust for Manbij. I følgje Syrisk statistisk sentralbyrå (CBS), hadde Sarrin eit folketal på 6 140 i 2004.
Whitstable
Whitstable  er ein by i grevskapet Kent i England. Han har kring 30 000 innbyggjarar. Han ligg om lag 12 km nord for byen Canterbury og om lag 3 km vest for Herne Bay.
Whitstable er kjend for østers, som har vorte samla inn i området sidan minst romartida. Sjølve byen er datert tilbake til tida før Domesday Book.
Slaget ved Agincourt
Slaget ved Agincourt var eit større slag i løpet av Hundreårskrigen. Det vart utkjempa mellom engelske og franske styrkar nær Agincourt ved elva Somme i det nordlege Frankrike den 25. oktober 1415, på festdagen for dei heilage brørne Crispin og Crispinian. Den engelske hæren var under leiing av Henrik V, òg i nærkampane. Den franske kongen Karl VI var svekka av sjukdom og mentale problem, så dei franske styrkane vart av den grunn leidde av den såkalla Connétable av Frankrike, Charles d'Albret og ei rad framståande adelsmenn frå Armagnac-partiet. Slaget er vidgjete for bruken av den engelske langbogen, som saman med utnyttinga av terrenget og den våte marka meir enn vog opp for skilnaden i talet på soldatar.
Slaget er særleg kjent frå William Shakespeare sitt skodespel Kong Henrik V, der kong Henrik viser til Crispin og Crispinian i sin vidgjetne tale til soldatane før slaget (akt IV, scene 3).
Lordegan fylke
Lordegan fylke (persisk شهرستان لردگان) er eit fylke i Chahar Mahaal og Bakhtiari i Iran. Det administrative senteret i fylket er Lordegan. I folketeljinga i 2006 var innbyggjartalet i fylket 175 289. Fylket inneheld fire distrikt: Sentral-distriktet, Manj-distriktet, Falard-distriktet og Khanmirza-distriktet. Fylket har tre byar: Lordegan, Mal-e Khalifeh og Aluni.
Tell All the People
«Tell All the People» var den tredje singelen frå The Doors-albumet The Soft Parade i 1969. Songen er òg kjend som «Follow Me Down», sidan det er den mest nytta setninga i songen. Han vart gjeven ut med «Easy Ride» som B-side og nådde 57. plass på den amerikanske singellista.
«Tell All the People» var skriven av gitarist Robby Krieger, og det var på grunn av denne songen at låtskrivar-tilskrivinga på Soft Parade vart gjeven til individuelle bandmedlem, og ikkje til heile bandet slik som tidlegare. Jim Morrison ønskte ikkje at nokon skulle tru at han hadde skrive teksten til «Tell All the People», sidan teksten oppfordrar folk til å finne fram våpna sine.
Nygotikk
Nygotikk er ei stilretning innanfor arkitekturen som tek utgangspunkt i eller er inspirert av den gotiske arkitekturen frå mellomalderen. Nygotikken kan seiast å vere opptakten til historismen, og oppstod som resultat av den veksande interessa på 1700-talet for byggekunsten i mellomalderen, næra av ei bølgje av skjønnlitteratur som la handlinga til mellomalderen. Nygotikken kan ha arta seg som beinveges kopiering av gotisk stilelement, eller meir som ein inspirasjon som ikkje gjev seg så utprega utslag. Nygotikkens blømingsperiode i Noreg var på siste halvparten av 1800-talet.
Mykland kyrkje
Mykland kyrkje er ei åttekantkyrkje frå 1832 i Froland kommune i Agder.
Kyrkja avløyste ei kyrkje frå 1682. Ho vart dekorert innvendig i 1932.
Mykland kyrkje skal blitt oppført utan teikningar («etter hodet») etter mønster av Hornnes kyrkje eller Årdal kyrkje i Bygland. Gunder Olsen Lunderød (1782-1861) deltok i bygginga av Årdal kyrkje i Bygland under leiing av Anders Thorsen Syrtveit. Gunder Olsen fekk 530 specidalar i honorar i åra 1830-1834 for arbeidet. Arbeidsteikningar er vist i boka av Knut Mykland. Kyrkja var under tak i løpet av 1829. Stiftsdireksjonen var misnøgd med at kyrkjelyden hadde gått i gang med riving og nybygg utan formelt løyve, og med at bygget var åttekanta. Hornnes kyrkje, som dei hadde teke modell av, hadde allereie byrja å sige - noko som i følgje stiftsdireksjonen skuldast at bygdefolket ikkje hadde greie byggemåten. Ingeniørløytnant Johnsen vart send frå Kristiansand for å gjere ei vurdering, og han meinte tårnet var for svakt fundamentert og bygget sto i fare for å rase saman - han ville derfor ha fire kraftige stolper til støtte for tårnet. Grosch vurderte Johnsens forslag før departementet godkjente planen. Etter langt opphald i byggearbeidet vart kyrkja innvigd i september 1832. Den hadde då flat himling (ikkje kvelva) og innvendige veggar var nakent tømmer. Bygget vart utvida i 1882 med nytt våpenhus, den fekk samtidig løfta golv i koret, ny preikestol, døypefont og altertavle (måla av Christen Brun). Kyrkja har pipeorgel frå 1960.
Tidlegare kyrkje
Den førre kyrkja på staden hadde bygdefolket sjølv sett opp i 1683, men den vart seld av kongen til soknepresten i 1723. Før 1683 måtte innbyggjarane i Mykland reise til Vegusdal for å gå til kyrkje (på den tida var det fortsatt stavkyrkje i Vegusdal). Brevet frå kongen 20. desember 1681 ga bygdefolket løyve til å sette opp kyrkje på den staden dei sjølv syntes var best. Den vart sett opp på same staden som dagens kyrkje og var oppført i tømmer (Mykland er ei skogsbygd med god tilgang på tømmer). Det er elles få skriftlege opplysningar om korleis denne kyrkja såg ut, men ifølgje tradisjonen var den avlang og firkanta (langkyrkje). Det vart innkjøpt ei klokke støypt i Holland, den heng også i den noverande kyrkja. Sitjeplassane i vart ble fordelt etter gardar, og med kvinner og menn på kvar si side av midtgangen. I 1830 var bygget i dårleg stand og det vart reve for å gje plass til nytt bygg (dette vart avgjort sommaren 1827 da biskopen var på visitas). Kyrkja frå 1683 var også for lita for det veksande folketalet.
Cimarron av Emmylou Harris
Cimarron er det tiande studioalbumet til den USA-amerikanske countryartisten Emmylou Harris, gjeve ut i november 1981. Som føregangaren Evangeline, bestod det hovudsakleg av unytta opptak frå andre innspelingar som ikkje passa inn på andre Harris-album. Albumet fekk kritikk for å vere for usamanhengande og mangla ein samlande stil. Til felles med mange andre album av Harris bestod det likevel av ei blanding av countryfavorittar, songar lånt frå pop/rock-verda og viser.
Likevel selde albumet godt i USA og inneheld tre singlar som nådde topp 10 på countrylista: «Born to Run» (må ikkje forvekslast med Bruce Springsteen-songen med same namn), «If I Needed You» (ein duett med Don Williams) og «Tennessee Rose». Albumet vart nominert til Grammyprisen i 1982 for beste kvinnelege countrysong. I 2000 gav Eminent Records ut Cimarron for første gongen på CD med nye notat i omslaget og eit bonusspor, «Colors of Your Heart».
Jonsokkollslekta
Jonsokkollslekta (Ajuga) er ei planteslekt i lepeblomsterfamilien. Dette er fleirårige plantar med grov ugreina stengel og tettblada blomsterstand. Blå blomstrar. Krona sit på etter at ho er visna. Tre artar veks i Noreg.
Mount Wodzicki
Mount Wodzicki er det høgaste fjellet (2380 moh) på ryggen mellom Mount Jamroga og Helix Pass sentralt i Bowers Mountains. Det vart namngjeve av New Zealand Antarctic Place-Names Committee (NZ-APC) etter Antoni (Jontek) Wodzickim, som var ein geolog i New Zealand Antarctic Research Program (NZARP) som klatra fjellet og studerte geologien på toppen i løpet av feltsesongen 1974-75.
Sør-Sudan
I januar 2011 blei det halde folkerøysting i Sør-Sudan om landet skulle lausriva seg fullstendig frå Sudan. Heile 98,83 % røysta for sjølvstende.
Naturgeografi
Sør-Sudans areal er på 619 745 km², dobbelt så stort som Italia og meir enn fjorten gonger så stort som Danmark. Sør-Sudan ligg mellom breiddegradane 3° og 13° nord, og lengdegradane 24° og 36° aust. I grenselandet mellom nordlege Sudan og Sør-Sudan finst det mykje olje. Landet består av tropiske skogar, sumpar, og grasland, i motsetnad til det nordlege Sudan, som for det meste består av ørken. Elva Kvitnilen går gjennom landet òg, og gjennom hovudstaden Juba.
Språk
Sør-Sudan er samansett av meir enn 200 etniske grupper og er, saman med dei tilstøytande Nubafjella, eit av dei mest språkrike områda i Afrika. Likevel er det mange av språka som berre har eit par tusen talarar.
Religion
I Sør-Sudan er tradisjonelle afrikanske religionar mest utbreidd, men både islam og kristendommen har spreidd seg som følgje av misjon og annan kontakt. Borgarkrigen i sør gav opphav til auka oppslutnad om dei kristne kyrkjene, som ein motvekt mot politisk og kulturell dominans frå nord.
Soltsy
Soltsy (russisk Сольцы́) er ein by i Novgorod oblast i Russland med om lag 11 000 innbyggjarar. Han ligg ved elva Sjelon, 78 km sørvest for Novgorod.
Sør-Sudan
Tidleg kristen innverknad
Kristendomen nådde det som i dag er det nordlege Sudan, då kalla Nubia allereie i løpet av det første hundreåret etter Kristus. Dette utvikla seg særleg under innverknaden frå Austromarriket. Særleg influerte bysantinsk arkitektur dei tidlege kristne kyrkjene i det nedre Nubia.
Keisar Justinian I den store gjorde Nubia til eit kriste støttepunkt tidleg i mellomalderen og i 580 blei kristendomen den offisielle religionen i det nordlege Sudan, sentrert rundt katedralen i Farras. Dette har seinare blitt borte som følgje av muslimske erobringar, som hovudsakleg kom i gang tidleg etter profeten Muhammed sin død i 632, og kom til dette området allereie rundt 640-åra.
Soltsy
Landsbyen Soltsy vart første gong nemnd i 1390. Han var på den tida ein viktig stad på handelsvegen mellom Novgorod og Pskov. I 1471 fann slaget ved Sjelon stad nær Soltsy. Slaget stod mellom styrkane frå Storfyrstedømet Moskva, under leiing av Ivan III og armeen til Republikken Novgorod. Slaget ved Sjelon markerte slutten på Republikken Novgorod sitt politiske sjølvstende.
Sør-Sudan
1800-talet
I 1820-åra blei store delar av dagens Sudan invadert av Det osmanske riket, men seinare på 1800-talet ville Egypt også representere Sudan. For å understreke dette kravet, òg i sør, blei Ekvatorialprovinsen etablert i 1870.
I 1881 erklærde Muhammad Ahmad at han var mahdi, den direkte etterkommaren etter Muhammed som skulle innleia «den lova tida», og den religiøse rørsla hans var opphavet til ein brei nasjonal oppstand i 1883. Store delar av Sudan kom under kontroll av opprørarane, og i 1885 blei hovudstaden Khartoum hærteken. Al-Mahdi døydde same år, og etterfølgjarane hans lei nederlag for dei britiske og egyptiske styrkane under leiing av Herbert Kitchener i 1898.
Soltsy
Ein viktig strategisk flybase, Soltsy-2, ligg like nord for byen.
Bernie Calvert
Bernard Bamford Calvert er ein engelsk bassist og klaverinstrumentalist som var medlem av The Hollies frå 1966 til 1981.